**Μάθημα 2.1.3 - 2.1.4**

**2.1.3. Μεταβιομηχανική κοινωνία. Ερ. Ποια είναι τα βασικά χαρακτηριστικά της μεταβιομηχανικής κοινωνίας; Απ.** – Η ραγδαία ανάπτυξη της τεχνολογίας και των επιστημών τις τελευταίες δεκαετίες, **δημιουργεί** ακόμα μεγαλύτερες μεταβολές στην κοινωνία, **εμφανίζοντας** στο προ-σκήνιο ένα νέο τύπο κοινωνίας, που **ονομάζεται** **μεταβιομηχανική** **κοινωνία**. – Η τεχνολογία **αξιοποιεί** τις επιστημονικές γνώσεις προκειμένου να **λύσει** καθημερινά προβλήματα. Η εξέλιξη της τεχνολογίας και η διάχυσή της (γίνεται αντικείμενο χρήσης από πολλούς ανθρώπους) στην κοινωνία γίνεται με γοργούς ρυθμούς. –Η χρονική απόσταση από την στιγμή της εφεύρεσης ενός επιτεύγματος μέχρι τη στιγμή της μαζικής χρήσης του **μικραίνει** συνεχώς (βλ. σελ.23 βιβλίου). – Η εξέλιξη της τεχνολογίας **μεταβάλλει** την αίσθηση του χώρου και του χρόνου στους ανθρώπους (μειώνεται ο χρόνος μεταφοράς ανθρώπων, πληροφοριών, εικόνων – αεροπλάνα, ηλεκτρονικό ταχυδρομείο κλπ.) - Συσκευές και εφαρμογές **αλλάζουν** την καθημερινότητα του ανθρώπου π.χ. προσωπικός Η/Υ, διαδίκτυο, facebook, ψηφιακοί δίσκοι ήχου-εικόνας, κινητό τηλέφωνο κτλ. – **Διογκώνεται** ο τομέας των υπηρεσιών, επικοινωνίες, τράπεζες, εμπόριο, μεταφορές, ασφάλειες κλπ. **Σχηματικά** θα λέγαμε ότι αν στη βιομηχανική κοινωνία κέντρο ήταν το **εργοστάσιο**, στη μεταβιομηχανική κοινωνία κέντρο είναι το **πανεπιστήμιο**. **Ερ. Να αναφέρετε απόψεις κοινωνικών και πολιτικών επιστημόνων σχετικά με το μέλλον της μεταβιομηχανικής κοινωνίας. Απ.**  - Άλλοι **προβλέπουν** ότι το μεγαλύτερο μέρος του ενεργού πληθυσμού θα έχει υψηλό επίπεδο εκπαίδευσης. Ακόμη ότι η εξέλιξη των μηχανών που **χρησιμοποιούνται** στην παραγωγική διαδικασία θα **αποφέρει** περισσότερα προϊόντα και θα **εξαλειφθεί** έτσι η φτώχεια. – Άλλοι **πιστεύουν** ότι τα μεγάλα προβλήματα της ανθρωπότητας όπως είναι τα περιβαλλοντικά, οι κοινωνικές ανισότητες, η φτώχεια, κλπ, όχι μόνο δεν έχουν αντιμετωπιστεί αποτελεσματικά, αλλά **οξύνονται (**άλλεςαπόψεις βλ. παραθέματα σελίδες 23, 24 του βιβλίου).

**2.1.4. Η κοινωνία της πληροφορίας και της γνώσης.**  **Ερ. Πότε εμφανίζεται ο όρος κοινωνία της γνώσης; Να αναφέρετε μερικές από τις διαφορές μεταξύ της βιομηχανικής κοινωνίας και εκείνης της γνώσης και της πληροφορίας.**  **Απ**. Η έννοια κοινωνία της γνώσης **εμφανίζεται** στα τέλη της δεκαετίας του 1960. Ο όρος αυτός είναι ένας άλλος τρόπος ονομασίας της μεταβιομηχανικής κοινωνίας.

- Οι **διαφορές** μεταξύ της βιομηχανικής κοινωνίας και της κοινωνίας της πληροφο-ρίας επιγραμματικά είναι: **Βιομηχανική κοινωνία:** 1. Η οικονομική ανάπτυξη **στηρίζεται** στις **μηχανές** και στην **ενέργεια**. 2. Οι **ιδιοκτήτες** των **μέσων** **παραγωγής** (εργοστάσια, πλοία, καταστήματα κλπ) έχουν την οικονομική και πολιτική δύναμη. **Κοινωνία της γνώσης και της πληροφορίας:**  1.Η οικονομική ανάπτυξη **στηρίζεται** στη **γνώση** και τη **διαχείριση** της **πληροφο**-**ρίας**. 2. Οι **κάτοχοι** της **γνώσης** και της **πληροφορίας** αποκτούν εφάμιλλη ή και μεγαλύ-τερη οικονομική και πολιτική δύναμη με τους ιδιοκτήτες των μέσων παραγωγής. **Ερ. Να περιγράψετε μερικά από τα σημαντικά προβλήματα που εμφανίζονται στην κοινωνία της γνώσης και της πληροφορίας. Απ. –**  Οι **εξελίξεις** στην **τεχνολογία** αλλάζουν την καθημερινή ζωή των ανθρώπων. Πολλοί από αυτούς δυσκολεύονται να αφομοιώσουν τα νέα αυτά δεδομένα και να προσαρμοστούν. Άλλοι εκδηλώνουν έντονο **άγχος** στις νέες τεχνολογίες (π.χ χρήση Η/Υ) που στην ακραία του μορφή ονομάζεται τεχνοφοβία. – Χιλιάδες εργαζόμενοι μπορεί να **χάσουν** τη δουλειά τους εξαιτίας τεχνολογικών μεταβολών (τεχνολογική ανεργία). – Διαμορφώνονται **νέες** κοινωνικές **ανισότητες**. Εκτός από την κλασσική ανισότητα μεταξύ πλουσίων και φτωχών, τώρα θα έχουμε **αυτούς** που **έχουν** **πρόσβαση** στη **γνώση** και την πληροφορία και σε **αυτούς** που **δεν** **έχουν**. – Οι **διαπροσωπικές** **σχέσεις** αλλάζουν μορφή. Από σχέσεις προσώπου με πρόσωπο μετατρέπονται σε σχέσεις οθόνης με οθόνη. – Ο **έλεγχος** που μπορεί να **ασκηθεί** στους **χρήστες** του διαδικτύου από κάθε μορφής εξουσία. Το ηλεκτρονικό αποτύπωμα ( οι προτιμήσεις του χρήστη στις επισκέψεις ιστοτόπων) μπορεί να μένει για πάντα ( βλ. παράθεμα σελ.25 βιβλίου).